Ek is Nuut - Brooklyn-gemeente
Kyk op die tuisblad vir nuutste Covid 19 protokol aangaande eredienste.
Ons diverse eredienste is geleenthede waar ons saam die lewende God en mekaar ontmoet in aanbidding en deur Sy Woord en Gees aangeraak weggaan! Die oggenderedienste by Duxburyweg sowel as by Troyestraat word op 'n meer tradisionele Afrikaanse manier aangebied. Die aanderedienste by Duxburyweg is in Afrikaans en meer eietyds.
Met so baie mense en groot diversiteit in die gemeente is die groeigroepe die geleentheid waar jy opregte verhoudings met ander gelowiges kan smee om sodoende groei en ondersteuning te ervaar. Daar is reeds 'n groot aantal groepe waarby jy kan inskakel. Wil jy ook in 'n groeigroep wees? Gaan na die Groeigroepe bladsy vir meer inligting.
Werk Saam (Administrasie)
Kniel Saam (Aanbidding)
Leer Saam (Jeug)
Leer Saam (Toerusting)
Dien Saam (Evangelisasie)
Dien Saam (Omgee)
Groeperings in die gemeente
Die bediening van die groot aantal studente en jongwerkendes in ons gemeente is vir ons baie belangrik. Met die Universiteit van Pretoria en ander hoëronderwysinstellings in die omgewing is hier baie studente wat by ons tuiskom. Ons help hierdie jongmense om as dissipels van Jesus in opregte verhouding met mekaar deur die Evangelie sin te kan maak van die wêreld waarin hulle lewe.
Ons bied baie kuier- en ontspanningsgeleenthede, maar ons gesels ook oor die moeilike vrae van die lewe met ons apologetiek-bediening (Ratio Chrsiti).
Die studente is betrokke by verskeie plekke in Pretoria waar hulp en liefde nodig is en vind nabye geloofverhoudings in Groeigroepe. Ons aand-erediens word so ingeklee dat enige jongmens van enige agtergrond tuis kan voel.
Die studente reël hulle eie bedrywighede en staan as Juventus bekend. Ons groei geestelik saam, kuier lekker, reël kampe, uitreike en nog baie ander dinge. As jy 'n student is en 'n goeie gebalanseerde geestelike en sosiale lewe wil hê, is Juventus net die plek!
Volwassenes & Jong gesinne
Daar is heelwat jong volwassenes wat hul loopbane in Pretoria begin. Ons wil hulle bedien. Hierdie groep reël baie van hulle aktiwiteite self. Hulle probeer onder andere om geleenthede te reël waar jong-werkendes lewensvaardighede by die ouer gardes in die gemeente kan leer. Daar is heelwat jong-werkende groeigroepe waarby jy kan aansluit.
Ouers met kinders op skool
Kleuters van 3-6 jaar, sowel as kinders van 6-9 jaar ontvang begeleiding tydens die oggend-erediens.
Daar word tydens die skoolkwartale katkisasie aangebied vir skoolkinders van alle ouderdomme. Ons maak gebruik van die Odos kirrikulum.
By Brooklyn het ons 'n bediening gemik op gesinne, wat fokus daarop om ouers toe te rus vir die uitdagings om kinders groot te maak in vandag se tyd.Daar word soms sprekers gereël wat op spesifieke ouderdomsgroepe fokus.
Wat amper meer waardevol as dit is, is om die ondersteuning van mede-gelowiges te ontvang - wat in dieselfde situasies as jy is.